**CORPO FACULTATIVO SUPERIOR, ESCALA DE CIENCIAS NA ESPECIALIDADE DE BIOLOXÍA, DA ADMINISTRACIÓN ESPECIAL DA ADMINISTRACIÓN XERAL DA COMUNIDADE AUTÓNOMA DE GALICIA, SUBGRUPO A1. DOG núm. 227, do 28 de novembro de 2019**

**A) Parte común**

1. A Constitución española de 1978: título preliminar, título I, artigos 10, 14, 23, capítulo IV e capítulo V e título VIII.

2. Lei orgánica 1/1981, do 6 de abril, do Estatuto de autonomía para Galicia: título I, título II e título III.

3. Lei 39/2015, do 1 de outubro, do procedemento administrativo común das administracións públicas: título III, título IV, capítulo I e capítulo IV e título V.

4. Lei 4/2019, do 17 de xullo, da administración dixital de Galicia: título preliminar, título I, capítulo I.

5. Lei 40/2015, do 1 de outubro, de réxime xurídico do sector público: título preliminar, capítulos III e IV.

6. Lei 16/2010, do 17 de decembro, de organización e funcionamento da Administración xeral e do sector público autonómico: título preliminar, título I.

7. Lei 2/2015, do 29 de abril, do emprego público de Galicia: título III, título VI capítulos III e IV e título VIII.

8. Lei orgánica 3/2018, do 5 de decembro, de protección de datos persoais e garantía dos dereitos dixitais: título I, título II, título III e título VIII.

9. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: título preliminar e título I. E o título I da Lei orgánica 1/2004, do 28 de decembro, de medidas de protección integral contra a violencia de xénero.

10. Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social: título preliminar e título I.

11. Lei 1/2016, do 18 de xaneiro, de transparencia e bo goberno: título preliminar e título I.

12. Lei 9/2007, do 13 de xaneiro, de subvencións de Galicia.

13. Lei 9/2017, de contratos do sector público, libros I e II.

Parte específica. Temario biólogos/as

Tema 1. O medio físico e bioxeográfico de Galicia e a súa relación coa diversidade biolóxica. Os pisos bioclimáticos. As rexións bioxeográficas. Divisións da costa de Galicia, principais accidentes da costa. Os ríos de Galicia. Montes, serras e as súas características. Chairas de Galicia e a súa formación.

Tema 2. Inventario, caracterización e seguimento de fauna e flora. Técnicas de censo e estima e métodos de seguimento das poboacións de fauna e flora terrestres. Dinámica de poboacións: definición de poboación, parámetros poboacionais.

Tema 3. As tecnoloxías da información, os sistemas de información xeográfica e a súa aplicación nas políticas ambientais: conservación da natureza e a xestión de recursos naturais (medio terrestre e mariño).

Tema 4. A normativa aplicable en Galicia sobre espazos e especies protexidos. Lei 42/2013, do 13 de decembro, do patrimonio natural e da biodiversidade e Lei 5/2019, do 2 de agosto, do patrimonio natural e da biodiversidade de Galicia.

Tema 5. Categorías de espazos naturais protexidos de Galicia. A rede galega de espazos protexidos. Procedementos de declaración dos espazos naturais protexidos. Instrumentos de planificación. Áreas protexidas por instrumentos internacionais.

Tema 6. A Rede Natura 2000. As Directivas Hábitats 92/43/CEE e Aves 2009/147/CE. Regulación de usos e actividades no Plan director da Rede Natura 2000 de Galicia. Marco de Acción Prioritaria para a rede Natura 2000.

Tema 7. As infraestruturas verdes, conectividade e restauración ecolóxicas: bases fundamentais e compoñentes. Os servizos ecosistémicos. O concepto de multifuncionalidade dos ecosistemas. Estratexia nacional e galega.

Tema 8. Os ecosistemas de bosques, os queirogais, as matogueiras e as formacións herbosas naturais e seminaturais de Galicia. Descrición, identificación, tipoloxías e distribución. Estado de conservación e medidas aplicables para a súa conservación.

Tema 9. Os ecosistemas costeiros de Galicia: cantís, dunas e praias, deltas, estuarios, lagoas costeiras, rías e marismas. A dinámica litoral. Medidas de adaptación ao cambio climático. Recuperación ambiental de espazos costeiros. Descrición, identificación, tipoloxías e distribución. Estado de conservación e medidas aplicables para a súa conservación.

Tema 10. Os ecosistemas mariños de Galicia: praderías de fanerógamas mariñas, arrecifes e fondos bioxénicos, fondos de maërl, macroalgas. Principais especies asociadas. Descrición, identificación, tipoloxías e distribución. Estado de conservación e medidas aplicables para a súa conservación.

Tema 11. Os ecosistemas de auga doce de Galicia: augas estancadas e correntes. Relación entre a Directiva marco da auga (Directiva 2000/60/CE) e as directivas da natureza (Directivas Hábitats 92/43/CEE e Aves 2009/147/CE). Réxime natural de caudais. Estrutura biolóxica dos ríos. Dinamismo e evolución do sistema fluvial. Erosión, transporte e sedimentación. Descrición, identificación, tipoloxías e distribución. Estado de conservación e medidas aplicables para a súa conservación.

Tema 12. Os ecosistemas rochosos e as covas de Galicia. Descrición, identificación, tipoloxías e distribución. Estado de conservación e medidas aplicables para a súa conservación.

Tema 13. As zonas húmidas de Galicia: concepto e caracterización. Definición, tipoloxía e características. Principais problemas de conservación. A restauración e recuperación das zonas húmidas. O inventario de zonas húmidas de Galicia. Convenio de Ramsar. Os hábitats de turbeira.

Tema 14. A conservación das especies ameazadas. Factores de ameaza e instrumentos de conservación. Listado de especies en réxime de protección especial. Catálogos estatal e galego de especies ameazadas. Plans de conservación e recuperación. Resolución de interaccións entre fauna silvestre e aproveitamentos socioeconómicos. Excepcións ao réxime de protección de especies na Lei 5/2019, do 2 de agosto, do patrimonio natural e da biodiversidade de Galicia.

Tema 15. As especies exóticas invasoras en Galicia. Plan estratéxico galego de xestión das especies exóticas invasoras. Normativa de aplicación sobre a prevención e a xestión da introdución e propagación de especies exóticas invasoras. O Catálogo español de especies exóticas invasoras. Efectos sobre a biodiversidade. Análise de riscos.

Tema 16. A conservación ex-situ da biodiversidade: os parques zoolóxicos como ferramenta de conservación ex-situ. A cría en catividade. Bancos de xermoplasma. Reintroducción de especies ameazadas ou extinguidas. Directrices e normativa española e internacional.

Tema 17. A caza en Galicia. Principais especies. Xestión de poboacións sometidas a explotación cinexética. Plans de ordenación cinexética. Lei 13/2013, do 23 de decembro, de caza de Galicia e o seu regulamento.

Tema 18. A pesca fluvial en Galicia. Principais especies. Xestión de poboacións sometidas a aproveitamento piscícola. Lei 2/2021, do 8 de xaneiro, de pesca continental de Galicia e títulos I a III do seu Regulamento.

Tema 19. A paisaxe galega. Lei 7/2008, do 7 de xullo, de protección da paisaxe de Galicia. As directrices de paisaxe de Galicia. A Estratexia da paisaxe galega.

Tema 20. Directiva marco da auga 2000/60/CE, Real decreto lexislativo 1/2001, do 20 de xullo, polo que se aproba o texto refundido da Lei de augas e Lei 9/2010, do 4 de novembro, de augas de Galicia. Obxectivos xerais da Directiva marco da auga. Introdución á avaliación e seguimento do estado das masas de auga, integración dos obxectivos ambientais e zonas protexidas.

Tema 21. O dominio público hidráulico. Utilización do dominio público. Administración pública da auga.

Tema 22. A planificación hidrolóxica. Elaboración, contido e tramitación dos plans hidrolóxicos de bacía. Real decreto 907/2007, do 6 de xullo, polo que se aproba o Regulamento da planificación hidrolóxica e Decreto 1/2015, do 15 de xaneiro, polo que se aproba o Regulamento da planificación en materia de augas de Galicia e se regulan determinadas cuestións en desenvolvemento da Lei 9/2010, do 4 de novembro, de augas de Galicia. A planificación na demarcación hidrográfica Galicia-Costa. As bacías hidrográficas existentes en Galicia, características. O Plan Hidrolóxico Galicia Costa.

Tema 23. A calidade das augas superficiais. Medidas de protección, control e seguimento. Real decreto 817/2015, do 11 de setembro, polo que se establecen os criterios de seguimento e avaliación do estado das augas superficiais e as normas de calidade ambiental.

Tema 24. A calidade das augas subterráneas. Medidas de protección, control e seguimento. Real decreto 1514/2009, do 2 de outubro, polo que se regula a protección das augas subterráneas contra a contaminación e a deterioración. Protección das augas contra a contaminación producida por nitratos e zonas vulnerables.

Tema 25. O tratamento de augas: augas residuais urbanas e declaración de zonas sensibles. Depuración de augas residuais. Pretratamento e tratamentos primarios, secundarios e terciarios. Xestión de lodos de depuración. Reutilización das augas residuais.

Tema 26. Residuos. Lei 22/2011, do 28 de xullo, de residuos e solos contaminados: clasificación dos residuos e lista europea de residuos. Xerarquía de residuos. Planificación. Produción, posesión e xestión. Lei 6/2021, do 17 de febreiro, de residuos e solos contaminados de Galicia.

Tema 27. A xestión e tratamento dos residuos domésticos. Modelos de xestión. Residuos específicos e sistemas de responsabilidade ampliada. Plan de xestión de residuos urbanos de Galicia.

Tema 28. A calidade dos solos. Título V da Lei 22/2011, do 28 de xullo, de residuos e solos contaminados, Título VI da Lei 6/2021, do 17 de febreiro, de residuos e solos contaminados de Galicia. Real Decreto 9/2005, do 14 de xaneiro, polo que se establece a relación de actividades potencialmente contaminantes do solo e os criterios e estándares para a declaración de solos contaminados, e Decreto 60/2009, do 26 de febreiro, sobre solos potencialmente contaminados e procedemento para a declaración de solos contaminados. Métodos de restauración o recuperación de solos contaminados.

Tema 29. Lei 34/2007, do 15 de novembro, de calidade do aire e protección da atmosfera. Calidade do aire. Xestión e planificación. Redes de calidade do aire. Real decreto 100/2011, do 28 de xaneiro, polo que se actualiza o catálogo de actividades potencialmente contaminadoras da atmosfera e se establecen as disposicións básicas para a súa aplicación. Tratamento de emisións atmosféricas.

Tema 30. Real decreto lexislativo 1/2016, do 16 de decembro, polo que se aproba o texto refundido da Lei de prevención e control integrados da contaminación. Real decreto 815/2013, do 18 de outubro, polo que se aproba o regulamento de emisións industriais. Mellores técnicas dispoñibles. O rexistro europeo PRTR. A inspección ambiental, funcións e planificación.

Tema 31. O fenómeno do cambio climático. A evidencia científica dos efectos do cambio climático. Tipos de gases de efecto invernadoiro (GEI). Lei 7/2021, do 20 de maio, de cambio climático e transición enerxética. Estratexia galega de Cambio Climático. Adaptación ao cambio climático e principais instrumentos de loita contra o cambio climático. Situación en Galicia.

Tema 32. Lei 21/2013, do 21 de decembro, de avaliación ambiental: avaliación ambiental estratéxica e avaliación de impacto ambiental. Lei 9/2013, do 19 de decembro, do emprendemento e da competitividade económica de Galicia: avaliación ambiental de actividades. Lei 1/1995, do 2 de xaneiro, de protección ambiental de Galicia. A tramitación e coordinación dos procedementos de avaliación de impacto e autorización ambiental integrada. Capítulo I da Lei 5/2017, do 19 de outubro, de fomento da implantación iniciativas empresariais en Galicia.

Tema 33. A metodoloxía técnica da avaliación ambiental. Deseño de medidas protectoras e correctoras. Avaliación ambiental de plans, programas e proxectos con potencial impacto nos espazos da Rede Natura 2000. Medidas compensatorias.

Tema 34. A responsabilidade medioambiental. Lei 26/2007, do 23 de outubro, de Responsabilidade Medioambiental e os seu regulamento. Responsabilidade obxectiva e subxectiva. Obrigación de previr, evitar e reparar.

Tema 35. Lei 22/1988, do 28 de xullo, de Costas: título preliminar, títulos I, II e III. Competencias autonómicas na zona de servidume de protección do dominio público marítimo-terrestre. Plan de ordenación do litoral de Galicia: título preliminar, títulos I, II e III do Decreto 20/2011, do 10 de febreiro, polo que se aproba o Plan de Ordenación do Litoral de Galicia.

Tema 36. Os incendios forestais. Causas e efectos sobre os ecosistemas. Medidas de xestión en Galicia. Restauración de ecosistemas afectados por incendios forestais. Retos de futuro e relación co cambio climático. O lume como factor ecolóxico.

Tema 37. A Xestión forestal sustentable na Lei 43/2003, do 21 de novembro, de Montes, e as súas modificacións. Os instrumentos de xestión e de ordenación de montes, a regulación dos aproveitamentos forestais.

Tema 38. A interpretación do medio natural. A educación ambiental. Concepto, principios básicos e instrumentos para a educación ambiental. O dereito de acceso á información ambiental. A lei 27/2006, do 18 de xullo, pola que se regulan os dereitos de acceso á información, participación pública e acceso á xustiza en materia ambiental.

Tema 39. Lei 11/2008, do 3 de decembro, de pesca de Galicia. Normativa autonómica, nacional e comunitaria sobre explotación de recursos mariños vivos en relación coa súa conservación.

Tema 40. As entidades asociativas profesionais do sector pesqueiro. Obxectivos, organización e aprobación: confrarías de pescadores, federacións de confrarías, organizacións de produtores pesqueiros e demais asociacións sectoriais. Plans de produción e comercialización. Recoñecemento de organizacións de produtores pesqueiros.

Tema 41. A pesca marítima en Galicia: características e importancia actual. Características da frota pesqueira e zonificación administrativa. Artes pesqueiras: aparellos de anzol, artes remolcadas, artes de enmalle e nasas. Principais especies capturadas. Plans de xestión e pesqueiras. Decreto 15/2011, do 28 de xaneiro, polo que se regulan as artes, aparellos, útiles, equipos e técnicas permitidos para a extracción profesional dos recursos mariños vivos en augas de competencia da Comunidade Autónoma de Galicia.

Tema 42. O marisqueo en Galicia: recursos xerais. Principais especies explotadas e métodos de captura. Plans de xestión marisqueira. Metodoloxías de xestión aplicables a bancos marisqueiros. Principais problemáticas actuais.

Tema 43. O marisqueo en Galicia: recursos específicos. Principais especies explotadas, métodos de captura. Metodoloxías de xestión dos recursos específicos. Principais problemáticas.

Tema 44. A situación da acuicultura mariña e continental en Galicia. Principais especies cultivadas. Principais instalacións e establecementos de acuicultura. Características. Títulos habilitantes.

Tema 45. O cultivo de peixes mariños: principais especies cultivadas en Galicia. Métodos e instalacións.

Tema 46. O cultivo de moluscos e algas: principais especies cultivadas en Galicia. Métodos e instalacións.

Tema 47. A comercialización dos produtos da pesca, do marisqueo e da acuicultura. Control da comercialización. Rastrexabilidade. Transmisión de datos. A promoción dos produtos pesqueiros. PescadeRias.

Tema 48. A promoción dos produtos pesqueiros e agrarios. Calidade diferenciada. Marcas de calidade en Galicia.

Tema 49. Condicións sanitarias de invertebrados mariños para consumo humano. Clasificación das zonas de produción e control microbiolóxico en Galicia. Depuración e reinstalación. Requisitos zoosanitarios dos animais acuáticos. Rede de control patolóxico de moluscos en Galicia. Situación epidemiolóxica dos moluscos en Galicia.

Tema 50. As mareas vermellas: descrición do fenómeno. Principais especies produtoras de toxinas en Galicia. Control das biotoxinas mariñas e programa de actuacións.

Tema 51. A contaminación mariña. Principais fontes de contaminación mariña. Plan territorial de continxencias por contaminación mariña accidental da Comunidade Autónoma de Galicia: criterios de activación e niveis de emerxencia. Implantación do plan. Analise de riscos e procedementos de actuación. Redes de control.

Tema 52. A Directiva marco sobre a estratexia mariña 2008/56/CE. Lei 41/2010, do 29 de decembro, de protección do medio mariño. O ordenamento do espazo mariño. Informe de compatibilidade coas estratexias mariñas e os informes de afección a Rede Natura 2000 mariña. Rede de áreas mariñas protexidas. Áreas Mariñas de Interese Pesqueiro en Galicia: Os Miñarzos e Ría de Cedeira.

Tema 53. As estratexias mariñas: ámbito e natureza, avaliación, definición do bo estado e obxectivos ambientais. Demarcación noratlántica: características principais, comunidades bentónicas e peláxicas, principais presións e impactos. Principais presións e impactos producidos sobre o medio mariño e medidas de protección.

Tema 54. Bases biolóxicas da regulamentación pesqueira. Concepto de esforzo pesqueiro e a súa medida. Regulación do esforzo pesqueiro. Relación rendemento/esforzo. Xestión sostible dos recursos pesqueiros.

Tema 55: Os instrumentos comunitarios de financiamento en materia de medio ambiente e pesca.